Atbilde uz ieinteresētā pakalpojuma sniedzēja 07.08.2024. saņemto jautājumu Rīgas valstspilsētas pašvaldības Izglītības, kultūras un sporta departamenta (turpmāk – Departaments vai Pasūtītājs) iepirkumā “Gaismas festivāla “Staro Rīga 2024” programmas pasākumu saturiskā izstrāde un realizēšana”, identifikācijas Nr. RVPIKSD 2024/17 (turpmāk – Iepirkums).

**Jautājums:**

“Iepirkumā Nr. RVPIKSD 2024/17 ietvaros – Lielie gaismas objekti:

1. Gaismas objekts Doma laukumā

2. Gaismas objekts Rātslaukumā/Strēlnieku laukumā

Gribējām precizēt, vai ir kādi ierobežojumi uz kurām ēkām Doma laukumā, Rātslaukumā vai Strēlnieku laukumā var tikt izmantotas mapping projekcijas un uz kurām nē?”

**Atbilde uz ieinteresētā pakalpojuma sniedzēja jautājumu:**

No Pasūtītāja puses nav izvirzīti ierobežojuma, uz kurām ēkām Doma laukumā, Rātslaukumā vai Strēlnieku laukumā var tikt izmantotas mapping projekcijas. Ēku izvēle ir mākslinieciskās koncepcijas jautājums, tomēr veidojot piedāvājumu, jāņem vērā tehniskājā specifikācijā noteiktais:

[..] Doma laukumā pretendenti tiek aicināti iesniegt multimediālus risinājumus ar dažādām kombinētām tehnoloģijām, apgūstot laukuma teritoriju un ēku fasādes. Var tikt izmantotas projekcijas un mapping tehnika, tomēr netiek sagaidītas tradicionālas ekrāna formāta video projekcijas.[..]

[..] Rātslaukumā/Strēlnieku laukumā: Pretendenti tiek aicināti piedāvāt starpdisciplināru, vidē integretu gaismas objektu atbilstoši ēkām un pilsētvides objektiem konkrētajā vietā, ņemot vērā ēku un objektu vēsturisko kontekstu. Objektā var tikt iekļautas specifiski konkrētai vietai pielāgotas, telpiskas, iekļaujošas videoprojekcijas, 3D mapping tehnika dažādos mērogos, brīvstāvošas gaismas instalācijas, audiovizuāli gaismas projekti, kas aptver norises vietu, ievērtējot skatītāju plūsmu specifiku atbilstoši festivāla maršrutam.[..]

.